Source: http://docplayer.fi/1762310-Kainuu-ohjelma-hyvinvoiva-ja-elinvoimainen-kainuu.html
Timestamp: 2018-05-28 01:45:47+00:00
Document Index: 9207558

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ']

KAINUU-OHJELMA Hyvinvoiva ja elinvoimainen Kainuu - PDF
KAINUU-OHJELMA Hyvinvoiva ja elinvoimainen Kainuu
Download "KAINUU-OHJELMA Hyvinvoiva ja elinvoimainen Kainuu"
1 s.33 Maakuntahallitus , Erillisliite 1, asia 8 KAINUU-OHJELMA Hyvinvoiva ja elinvoimainen Kainuu Maakuntasuunnitelma 2035 / Maakuntaohjelma Luonnos
2 Sisällys 1 Kainuu-ohjelman lähtökohdat ja perustehtävä Kainuu-ohjelma kokonaisohjelmana Kainuun aluekuvaus ja -analyysi... 4 Kainuun maakuntaprofiili... 4 Kainuun väestön ja ikärakenteen kehitys... 5 Työvoiman tarjonta... 7 Työpaikat ja työttömyys... 8 Hyvinvointi Alueen kuvaus ja saavutettavuus Kainuun tulevaisuusvaihtoehdot Johtopäätöksiä aikaisempien ohjelmien vaikuttavuuden arvioinnista Kainuulle relevantit megatrendit Kainuun mahdolliset tulevaisuudet (skenaariot) ja niiden vaikutusten arviointi Kainuu-ohjelman missio Kainuun kehittämisen strategiset tavoitteet Visio Kehittämistyötä ohjaavat arvot ja periaatteet Strategiset tavoitteet ja kehittämisen painopisteet Elinvoimainen ja uudistuva elinkeinoelämä Sujuvan arjen, toimivien palvelujen ja yhteyksien luonnonläheinen ympäristö Kainuu toiminnallisena alueena Kansainväliset ja ylimaakunnalliset yhteydet ja vyöhykkeet Tavoiteltava aluerakenne 2035 monikeskuksinen, hyvin saavutettava palveluverkko Hyvinvoiva Kainuu Kainuu-kuva Pitkän aikavälin määrälliset tavoitteet ja strategian kokonaiskuva Väestö ja väestörakenne Kainuun kehittämisen strategiset valinnat Elinvoimainen ja uudistuva elinkeinoelämä Tausta ja tavoitteet Kasvua ja uudistumista elinkeino- ja yritystoimintaan Osaaminen ja käytännönläheinen innovaatiotoiminta Osaavan työvoiman saatavuus Ensisijaiset rahoitusmuodot ja vastuutahot Elinkeinoelämän laajat kärjet A. Matkailu ja palvelut B. Teknologiateollisuus C. Biotalous D. Kestävä kaivannaistoiminta Saavutettava, toimivien palvelujen ja hyvän ympäristön sekä yhteistyön Kainuu Tausta ja tavoitteet Saavutettavuus Elinkeinoja tukeva aluerakenne ja toimivat palvelut Yhteistyö ja uudistumiskyky Yhdessä olemme enemmän! Ensisijaiset rahoitusmuodot ja vastuutahot Hyvinvoiva Kainuu Tausta ja tavoitteet Työelämään kiinnittyminen ja työssä jaksaminen sekä mielekäs tekeminen Terveyden ja toimintakyvyn ylläpito Osallisuuden ja yhteisöllisyyden kehittäminen Ensisijaiset rahoitusmuodot ja vastuutahot Kainuu-kuva Tausta ja tavoitteet Ensisijaiset rahoitusmuodot ja vastuutahot Vaikutusten arviointi, osallisuus ja seuranta Rahoitussuunnitelma LIITE 1: KEHITTÄMISTYÖN LÄPILEIKKAAVAT NÄKÖKULMAT LIITE 2: KAINUUN ÄLYKKÄÄN ERIKOISTUMISEN STRATEGIA
3 Maakuntasuunnitelma Kainuu-ohjelman lähtökohdat ja perustehtävä 1.1 Kainuu-ohjelma kokonaisohjelmana Kainuu-ohjelma koostuu strategiaosiosta, jossa määritellään Kainuun maakunnan kehittämistarpeet ja yhteinen pitkän aikavälin kehittämisnäkemys (vuoteen 2035) sekä päämäärä ja strategiset tavoitteet. Varsinainen ohjelmaosio sisältää keinot, strategiset valinnat, joilla edetään vuoteen 2017 saakka (kuva 1). Ohjelman toimeenpano täsmennetään omassa, erillisessä vuosittain tarkistettavassa toimeenpanosuunnitelmassa (TOPSU). Maakuntastrategiatyön tehtävänä on määritellä maakunnan yhteinen kehittämisnäkemys, kehityksen suunta ja tavoitteet sekä vahvistaa niitä. Maakuntastrategia osoittaa maakunnan kehittämistarpeet ja kertoo miten niihin yleisellä tasolla ja yhdessä eri toimijoiden kanssa vastataan. Maakunnan omat ja ulkoa saatavat voimavarat suunnataan yhteisen näkemyksen, tahdonilmauksen ja kehittämissuunnan mukaisesti. Maakuntastrategialla myös rakennetaan maakunnasta kuvaa, jolla viestitään alueesta ja markkinoidaan aluetta ulospäin. Kuva 1. Maakuntasuunnitelman ja -ohjelman suhde muihin ohjelmiin. Kainuu-ohjelman tavoitteet ja painotukset ovat erityisteemoihin liittyvien Kainuun strategioiden ja ohjelmien tavoitteita kokoavia ja niiden kanssa yhteensopivia tai niitä yhteen sovittavia. Seuraavat hyväksytyt Kainuun liiton tai Kainuun sosiaali- ja terveydenhuollon kuntayhtymän strategiat ja ohjelmat toteuttavat Kainuun ohjelman linjauksia ja Kainuu-ohjelma tukee näiden ohjelmien toteutusta: Kainuun Venäjä -strategia 2020 (http://kuiskintaa.fi/wpcontent/uploads/2014/02/ven%c3%a4j%c3%a4strategia-2020-luonnos pdf ), Iän iloinen Kainuu ikääntymispoliittinen strategia (http://kuiskintaa.fi/wpcontent/uploads/2014/02/2014-i%c3%a4niloinen-kainuu-2030-valmis_ pdf ), 3
4 Maakuntasuunnitelma 2035 Kainuun ilmastostrategia 2020 (http://kuiskintaa.fi/wpcontent/uploads/2014/02/ilmastostrategia_2020_2510_pieni.pdf ) Kainuun ympäristöohjelma 2020 (http://kuiskintaa.fi/wpcontent/uploads/2014/02/kainuun_ymparistoohjelma_20201.pdf ) Kainuun sosiaali- ja terveydenhuollon kuntayhtymä: Terveydenhuollon järjestämissuunnitelma Uusi tiivis 1 Kainuu-ohjelma koostuu siis perinteisestä maakuntasuunnitelmasta 2035 ja maakuntaohjelmasta Suunnitelmaosiolla suunnataan ja ohjelmaosiolla ohjataan kehittämistoimia, joiden keskeiset työkalut ovat maakuntakaava ja maakuntaohjelman toteuttamissuunnitelma sekä yhteisesti sovittu edunvalvonta. Maakuntakaava ohjaa ja osoittaa maakunnan kehittämisen kannalta tarpeellisia alueita. Toimeenpanosuunnitelma (TOPSU) kohdentaa varojen käyttöä hanketasolla yhdessä päätettyihin kehittämiskohteisiin vuosittain. 1.2 Kainuun aluekuvaus ja -analyysi Kainuun maakuntaprofiili Maakuntastrategia on aluelähtöinen Kainuun kehittämisohjelma. Aluekuvauksessa ja -analyysissä tiivistetään tärkeimmät kehittämislähtökohdat ja vedetään johtopäätöksiä kehittämistarpeista. Analyysin tarkoitus on osoittaa alueen omaleimaisuus ja sisäiset erot sekä perusteet strategisille valinnoille. Kainuun erityispiirteisiin muuhun maahan verrattuna kuuluvat muun muassa maaseutumaisuus, metsäisyys, väljä asutus ja luonnonvarapohjainen tuotantorakenne sekä iäkäs väestö. Teollisen toiminnan brutto- ja jalostusarvossa, yritysten määrässä, koulutustasossa, asuntotuotannossa ja ulkomaalaisten määrässä sekä T&K-menoissa Kainuu profiloituu koko maata heikommaksi (kuva 2). Mielikuvatutkimuksissa Kainuu myös mielletään luonnonläheiseksi, kaukaiseksi alueeksi. JOHTOPÄÄTÖS: Kainuun alueellisessa profiilissa korostuvat vahvuuksina luonto, tila ja erilaiset fyysiset resurssit sekä infrastruktuuri, jotka luovat erinomaiset puitteet aluelähtöiselle ja omaehtoiselle kehittämiselle ja biotaloudelle. Toisaalta profiili vaatii osaamispohjan (työvoiman) ja yrittäjyyden sekä työpaikkojen intensiivistä kehittämistä ja vetovoimaisen Kainuu-kuvan vahvistamista, jotta ikääntyvä väestö voidaan hoitaa ja resurssien hyödyntämisessä sekä alueen elinvoiman ja kilpailukyvyn vahvistamisessa onnistutaan. 1 Tällä pyritään tiiviiseen kokonaisohjelmaan, minkä takia strategiatyön pohjana käytetty tilasto- ja muu aineisto esitellään maakuntastrategian taustamuistiossa ja lähteiksi merkityissä raporteissa, jotka löytyvät Kainuun liiton www-sivuilta. 4
5 Maakuntasuunnitelma 2035 Suoala Metsämaata-ala Pinta-ala Teitä Yöpymiset majoitusliikeissä Natura-alueet Kesämökit Alkutuotanto Haja-asutusväki Liikennesuoritteita Eläkeläiset Työttömät Yli 64-vuotiaat Tilojen lukumäärä Kuntasektorin työpaikat Autoja Asuntoja Valtiosektorin työpaikat Asuntokuntia VÄESTÖ Tutkinnon suorittaneet Yrittäjät vuotiaat Väkiluku 2020 Työvoima Ahtaasti asuvia hlö Väkiluku 2030 Alle 15-vuotiaat Työpaikat Palvelut Luonn.väestön lisäys Kork. asteen suor. Yksityissektorin työpaikat Yritystoimipaikat Aluetalouden arvonlisäys Jalostus Teoll.toiminnan jalostusarvo Valmistuneet asunnot Teoll.toim bruttoarvo Ulkomaalaisia T&K -menot Kainuun profiili; %-osuus koko maasta 3,4 2,8 2,8 2,7 2,1 1,9 1,8 1,8 1,7 1,7 1,6 1,6 1,5 1,5 1,5 1,5 1,5 1,4 1,4 1,4 1,3 1,3 1,3 1,3 1,3 1,2 1,2 1,1 1,1 1,1 1,1 1,0 0,8 0,8 0,7 0,4 4,8 6,3 6,1 8,5 10,3 0,0 2,0 4,0 6,0 8,0 10,0 12,0 Kuva 2. Kainuun maakuntaprofiili: eri piirteiden prosenttiosuus koko maan määristä. Tiedot vuosilta (Tilastokeskus). Kainuun väestön ja ikärakenteen kehitys Kainuun yhdeksän kunnan väestö on vähentynyt hengellä (18,7 prosenttia) runsaan kolmenkymmenen vuoden aikana, Samaan aikaan maakuntakeskuksen suhteellinen asema on vahvistunut; Kajaanin osuus koko Kainuun väestöstä oli jo 47 prosenttia vuonna Kainuun väestön määrä laski vuoden 2013 lopussa jo alle ja Tilastokeskuksen trendiennusteiden mukaan se tulisi olemaan vuoden 2017 lopussa noin ja vuoden 2035 lopussa noin (ks. kuva 10). Kainuu on menettänyt väestöään erityisesti maakunnasta pois suuntautuneen muuttoliikkeen vuoksi. Esimerkiksi vuonna 2012 Kainuussa oli lähtömuuttajia yhteensä 3887 ja tulomuuttajia 3343 eli muuttotappio oli 544 henkilöä. Maakunnasta muuttajissa on hieman enemmän naisia kuin miehiä, mikä näkyy väestörakenteessa (ks. kuva 4) alhaisena nuorten naisten määränä. Muuttotappio on kuitenkin 5
6 Maakuntasuunnitelma 2035 pienentynyt 2000-luvun alusta, jolloin se oli suurimmillaan yli 1300 henkeä kahtena perättäisenä vuonna. Alueen pitkään jatkuva muuttotappio heikentää aluetaloutta. Muuttajien mukana menetettiin Kainuusta pelkästään kunnallisverotuloja vuosina noin 66 milj. euroa (Kytö ym. 2013). Tarkasteltaessa maakunnan kokonaisnettomuuttoa havaitaan että eniten Kainuun on menettänyt nuoria asukkaitaan. Suurinta muuttotappio on ollut ikäluokassa vuotta, toiseksi suurinta vuotiaissa ja kolmanneksi suurinta ikäluokassa vuotta (kuva 2). Keskimäärin vuodessa vuosien aikana vuotiaita on muuttanut Kainuusta pois 335 asukasta enemmän kuin saman ikäisiä on Kainuuseen muuttanut. Erityisesti lukion jälkeen yliopistoon opiskelemaan lähtevät nuoret ovat muuttaneet maakunnasta, mutta myös toisen asteen ammatillisen koulutuksen jälkeen opiskelujaan jatkavat tai töihin menevät nuoret ovat jättäneet maakunnan. Toisaalta nuoret ovat muuttoaktiivisia ja heitä myös tulee Kainuuseen töihin ja opiskelemaan, ammattikouluun ja ammattikorkeakouluun. Pysyvän yliopistokoulutuksen puuttuminen maakunnasta merkitsee luonnollisesti ylimmän asteen koulutukseen haluavien nuorten muuttoa maakunnasta. Merkittäviä muuttosyitä ovat opiskelu- ja työpaikan lisäksi perhesyyt ja palaaminen synnyinmaakuntaan. Kuva 3. Kainuun tulo- ja lähtömuuttajat ikäryhmittäin vuosina (Tilastokeskus 2014). Suosituimpia Kainuusta pois muuttaneiden kohdekuntia vuonna 2012 olivat Oulu (565 henkeä), Helsinki (313), Kuopio (215), Tampere (113) ja Jyväskylä (105). Kaikki suosituimmat muuttokohteet ovat yliopistokaupunkeja. Kainuuseen muutettiin samana vuonna useimmiten Oulusta (419 henkeä), Helsingistä (123), Kuopiosta (109), Tampereelta (72) ja Jyväskylästä (59) (Tilastokeskus). Kainuussa asui vuonna 2011 yhteensä 1784 ulkomaalaistaustaista henkilöä. Kainuun ulkomaalaisväestöstä 59 % oli peräisin Euroopasta ja loput muista maanosista. Ulkomaalaisväestön osuus Kainuun väkiluvusta oli vuonna 2010 yhteensä 1,7 %, kun vastaava luku koko maassa oli 3,1 %. Nettosiirtolaisuus on lisännyt koko Suomen väkilukua ja se on ollut myös Kainuulle voitollinen jo vuodesta 1981 lähtien ja erityisesti viime vuosina. Siirtolaisuuden vaikutus väestön kehityksessä ja rakenteessa tulee jatkossa korostumaan. Huolestuttavaa Kainuun väestönkehityksessä on koko 2000-luvun ollut se, että työikäisen väestön (15 64-vuotiaat) ja lasten määrä on pienentynyt ja vanhempien ikäluokkien määrä kasvanut. Vanhusväestön suuri osuus heikentää Kainuun väestöllistä huoltosuhdetta, joka on ollut koko luvun ajan maan keskiarvoa selkeästi korkeammalla tasolla. 6
7 Maakuntasuunnitelma 2035 Kainuun ikärakenne on vanhentunut: yli 65-vuotiaiden osuus on kaksinkertaistunut Kainuussa vuodesta 1980 vuoteen Vielä vuonna 1980 Kainuun ikärakenne oli maan keskimääräistä ikärakennetta parempi, sillä lasten osuus oli suurempi ja vanhusten osuus pienempi, kuin koko maassa keskimäärin. Työikäisten osuuskin oli keskiarvoa suurempi. Vuoteen 2000 mennessä tilanne oli kääntynyt jo päinvastaiseksi eli Kainuussa lasten osuus väestöstä oli supistunut valtakunnan keskiarvoa pienemmäksi ja vanhusten osuus suuremmaksi. Sama kehitys on jatkunut näihin päiviin saakka ja kehitys on kärjistynyt erityisesti alueen maaseutumaisissa kunnissa, joissa muuttotappio ja alhainen syntyvyys yhdessä ovat heikentäneet väestörakenteen nopeasti (kuva 3). Kuva 4. Ikäluokat 5-vuotisryhmittäin Kainuussa 2012 ja ennuste 2035 (Tilastokeskus 2013). JOHTOPÄÄTÖS: Muuttoliike on aluekehitystä voimakkaasti polarisoiva mekanismi, jossa muuttotappioalueet kärsivät negatiivisista kerrannaisvaikutuksista. Kainuun väestönkehitykseen liittyvät kriittiset osatekijät maakunnan kehittämisen näkökulmasta ovat väestön väheneminen ja ikärakenteen vanheneminen (keski-ikä nousee, työikäinen väestö vähenee ja hoidettavien osuus väestöstä lisääntyy), mikä heikentää väestöllistä ja taloudellista huoltosuhdetta (kasvattaa kustannuksia ja murentaa aluetalouden tuloperustaa). Toisaalta nuoria ja työikäisiä myös muuttaa Kainuuseen. Erityisesti 2000-luvulla kasvanut Kainuuseen suuntautunut maahanmuutto on tasapainottanut alueen väestönkehitystä. Työvoiman tarjonta Työmarkkinoille tulevien ja sieltä poistuvien suhde on alueella muuttumassa ohjelmakauden aikana. Tilastokeskuksen ennusteen mukaan eläköityvien määrä on Kainuussa suurimmillaan vuonna 2015: 1389 henkilöä. Samaan aikaan työmarkkinoille tulevien määrä on 810 henkilöä. Erotus on yli 550 henkilöä. Tilanne jatkuu samankaltaisena 2025 saakka, jonka jälkeen tilanne vuosikymmenessä tasapainottuu (Kainuun väestöennuste 2012, Kainuun liitto). Työikäisen väestön hupeneminen koetaan alueella erityisen ongelmalliseksi. Kainuun työllisyysaste, työttömyysaste ja taloudellinen huoltosuhde ovat maan heikoimmat. Ennusteiden mukaan taloudellinen huoltosuhde kasvaa voimakkaasti lähivuosina, kun enää kolmasosa väestöstä on työelämässä. Mikäli työikäisten määrä vähenee voimakkaasti ja työvoiman kysyntä ja tarjonta eivät kohtaa, joka on ollut ongelma jo pitkään, tulee jatkossa haasteena olemaan yhä mittavampi työvoimapula 2. Niukkuutta työvoimasta ennakoidaan tulevan korkeaa osaamista vaativissa tai paljon työvoimaa vaativissa tehtävissä. Odotettavissa on, että myös maakunnan sisäinen eriytyminen, polarisoituminen syvenee. 2 Esimerkiksi tämä vuosi (2014) on alkanut Kainuussa suorastaan ennennäkemättömän vaikeassa tilanteessa työvoimaa hankkineista toimipaikoista selvästi suurempi osuus on kokenut rekrytointiongelmia kuin yhdenkään muun maakunnan alueella, vaikka samanaikaisesti Kainuussa vallitsee maan pahin työttömyys. Kainuussa työvoiman kysyntä ja tarjonta eivät siis kohtaa. 7
8 Maakuntasuunnitelma Kuva 5. Työmarkkinoille tuleva/poistuva ikäluokka. JOHTOPÄÄTÖS: Keskeisenä ongelmana Kainuulle on työvoimaan tulevan ja siitä poistuvan ikäluokan ero ja siitä johtuva huomattava työvoimatarpeen kasvu koko tulevalla ohjelmajaksolla. Ratkaisuna edellä oleviin haasteisiin on työvoiman, erityisesti muuttoherkän, nuoren työikäisen väestön saaminen alueelle paluumuuttajina, uusmuuttajina ja maahanmuuttajina. Myös Kainuun työttömyyttä tulee vähentää ja työllisyysastetta kasvattaa eli saada koko työvoima ja työvoiman ulkopuolella olevat työikäiset tuottavaan työhön. Työvoiman kysynnän ja tarjonnan kohtaantoa tulee radikaalisti parantaa. Kainuussa tarvitaan aktiivista työvoimapolitiikkaa ja maakunnallista väestöpolitiikkaa. Työpaikat ja työttömyys Kainuun työpaikkojen määrä romahti 1990-luvun alun laman aikana hyvin nopeasti tasosta alle , mutta on siitä hieman noussut ja säilynyt koko 2000-luvun suhteellisen vakaana: nykyään alueella työssäkäyviä on noin Tilanteen vakautta selittää se, että Kainuun aluetalouden kasvu on ollut, tavoitteiden mukaisesti, maan keskimääräistä nopeampaa ja työttömyys on alentunut muita alueita nopeimmin aina vuoteen 2008, jolloin maailmanlaajuinen lama ja UPM:n tehtaan lopettaminen taas heikensi nopeasti Kainuunkin työllisyystilanteen. Tämän jälkeen Kainuuseen on syntynyt uusia yrityksiä, työpaikkoja (erityisesti Talvivaaran, Trantechin ja Renforssin Rannan ansiosta) ja liikevaihtoa varsin hyvin, aina kesään 2013 saakka, jonka jälkeen tilanne on taas heikentynyt. Keskeisin väestöön ja alueen hyvinvointiin vaikuttava seikka on työpaikkojen määrä työssäkäyntialueella. Perusoletuksena on, että avoimet työpaikat houkuttelevat maakuntaan työikäistä väestöä, jota tilanteen tasapainottaminen edellyttää ja että maakunnassa työttömänä olevia onnistutaan kouluttamaan avautuviin tehtäviin. Biotalouden kehittäminen ja globaali elintarvikkeiden kysynnän kasvu luovat työpaikkoja ja kasvattavat maa-, metsä- ja kalatalouden sekä elintarvikkeiden valmistuksen työpaikkojen määrää (taulukko 1). Teollisuustyöpaikkojen määrään heijastuu paperiteollisuuden loppuminen Kainuusta. Paperiteollisuus ja painaminen -toimialan yli 1000 työpaikkaa on vuoteen 2010 mennessä vähentynyt muutamaan kymmeneen. Sahateollisuus, sähkö- ja elektroniikkateollisuus, metallien jalostus ja metallituotteiden valmistus sekä rakennusaineteollisuus ovat merkittävimpiä teollisia työllistäjiä Kainuussa. Sahateollisuudelle, rakennusaineteollisuudelle myös tavoitellaan kasvua, joka toteutuu, mikäli puutuoteteollisuuden ja puurakentamisen mahdollisuudet Kainuussa saadaan realisoitumaan. 8
9 Maakuntasuunnitelma 2035 Kemianteollisuuden ja metalliteollisuuden työpaikkamäärien kasvuun on loistavat mahdollisuudet biotalouden kehittämisen kautta. Kaikkiaan teollisuuden työpaikoissa tavoitellaan voimakasta kasvua vuoteen 2035 mennessä, joka perustuu erityisesti biotalouden mahdollisuuksien realisoitumiseen. Kivi- ja kaivannaisteollisuuden työpaikkoja Kainuussa oli vuona 2012 reilut 800. Talvivaaran lähitulevaisuuden epävarmuudesta huolimatta alan pitkän ajan työllistävyysennuste on positiivinen ja vuoteen 2035 alalle ennakoidaan ja tavoitellaan yli 1200 työpaikkaa. Matkailun kehittäminen heijastuu majoitus- ja ravitsemusalan työpaikkamääriin, joissa tavoitellaan miltei 1500 työpaikkaa vuoteen 2035 mennessä. Myös rakentamisen työpaikkamäärä kasvaa noin 2500 työpaikkaan. Tämä tavoite toteutuu, mikäli puurakentamisen kehittämisessä onnistutaan ja mikäli positiivisen väestön- ja elinkeinojen kehittymisen kautta saavutetaan lisää asuin- ja liiketilarakentamista. Suurin yksittäinen työllistävä Tilastokeskuksen toimialaluokittelun (2008) mukainen toimiala on terveys- ja sosiaalipalvelut, jossa työskenteli vuonna 2011 miltei 5700 henkilöä. Väestön ikääntyessä palvelujen tarve kasvaa ja terveysja sosiaalitoimen työpaikkojen ennakoidaan lisääntyvän. Alan työpaikkojen lisääntymistä tavoitellaan erityisesti yksityisiä sosiaali- ja terveysalan työpaikkoja lisäämällä. Tukku- ja vähittäiskauppaan sekä kuljetukseen ja varastointiin tavoitellaan uusia työpaikkoja verkkokaupan sekä matkailun kehittämisen kautta. Pelialan, mittaustekniikan sekä konesalipalveluiden (datacenter-toiminta) kehittäminen tuovat uusia työpaikkoja taiteisiin, viihteisiin, virkistykseen ja muihin yksityisiin palveluihin sekä informaatioon ja viestintään ja sähkö- ja elektroniikkateollisuuteen. Tavoiteltava kehitys Kaikki toimialat yhteensä A Maatalous, metsätalous ja kalatalous B Kaivostoiminta ja louhinta C Teollisuus C Elintarvikkeiden valmistus C TeVa C 16 Sahateollisuus C Paperiteollisuus ja painaminen C Kemianteollisuus C 23 Rakennusaineteollisuus C Metallien jalostus ja met.tuotteiden valmistus C Sähkö- ja elektroniikkateollisuus C 28 Muiden koneiden ja laitteiden valmistus C Kulkuneuvojen valmistus C Huonekalut; koneiden ym. korjaus, huolto ja asennus D-E Energiahuolto; Vesi- ja jätehuolto F Rakentaminen G Toteutunut kehitys Tukku- ja vähittäiskauppa; moottoriajoneuvojen ja moottoripyörien korjaus H Kuljetus ja varastointi I Majoitus- ja ravitsemistoiminta J Informaatio ja viestintä K Rahoitus- ja vakuutustoiminta L Kiinteistöalan toiminta M Ammatillinen, tieteellinen ja tekninen toiminta N Hallinto- ja tukipalvelutoiminta O Julkinen hallinto ja maanpuolustus; pakollinen sosiaalivakuutus P Koulutus Q Terveys- ja sosiaalipalvelut R-U Taiteet, viihde ja virkistys; Muu palvelutoiminta X Toimiala tuntematon tai muu toimiala Taulukko 1. Kainuun työpaikat toimialoittain (TOL 2008), vuodet (Tilastokeskus, Toimiala Online: alueella työssäkäyvät); tavoiteltava kehitys vuoteen 2035 (Kainuun liitto). Työttömyys on ollut alueella pitkään muuta maata pahempi (noin 1,5-kertainen koko maahan verrattuna), mikä on pitänyt osaltaan yllä poismuuttoa alueelta ja on edelleen ilkeä, erittäin vaikeasti ratkaistavissa oleva, ongelma. Vuoden 2013 työttömyysaste Kainuussa oli 15,2 % (koko maassa 11,3 %) ja vuoden lopussa työttömien työnhakijoiden osuus työvoimasta oli 18,2 % ja työttömiä työnhakijoita oli Työllisyyden selvä heikentyminen 2013 vuoden lopulla on kasvattanut erityisesti nuorisotyöttömyyttä ja pitkäaikaistyöttömyyttä. Kainuussa vallitsee maan pahin työttömyys ja varsin 9
10 Maakuntasuunnitelma 2035 heikko työllisyys. Vuonna 2013 työllisyysaste painui 60,8 %:iin, jolloin ero koko maahan kasvoi 7,7 %- yksikköön. Vaikka Kainuun suurimmat työnantajat ovat julkisyhteisöjä, vuonna 2012 Kainuussa oli myös yritystoimipaikkaa, joissa työskenteli henkilöä. Viime aikoina useat yritykset ovat kärsineet heikentyvästä kannattavuudesta heikon suhdannetilanteen vuoksi, mutta yrityksissä on luonnollisesti myös rakenteellisia kehittämistarpeita, joihin tämän ohjelman täytyy vastata. Ongelmat eivät ole alueelle erityisiä, koska Kainuussa yritysten liikevaihdon ja henkilöstön kehitys on ollut samankaltaista kuin maassa keskimäärin. Maakunnassa on panostettu ja panostetaan metsävarojen hyödyntämiseen ja jatkojalostamiseen, uusiutuvaan energiaan, kaivosteollisuuteen, metalliin ja lähiruokaan. Myös matkailu on tärkeä kärkiala ja sen merkitys aluetaloudelle on huomattava. Kehittyviä aloja ovat korkeaan ja pitkäaikaiseen osaamiseen pohjautuva mittaustekniikka ja uusi peliala. Työpaikkojen suhteen lähivuosien kasvuodotukset kohdistuvat laajenevaan kaivosteollisuuteen, sosiaali- ja terveyspalveluihin sekä Kajaanissa käynnistyneisiin konesalipalveluihin ja biotalouteen. Kaivosteollisuus on tukenut alueen talouskasvua ja työllisyyttä hyvin, vaikkakin viime vuoden aikana kokonaistuotannon menetykset olivat suuria. Toiminnassa olevien kaivosten lisäksi maakuntaan on suunnitteilla uutta kaivostoimintaa sekä kaivosteknologian yritystoimintaa. JOHTOPÄÄTÖS: Kainuun aluetalouden kehitykseen liittyvät kriittiset osatekijät ovat: työpaikkojen määrä (vaikuttaa aluetalouden tulovirtaan ja alueen elinvoimaan) ja niiden vetovoimaisuus yhdessä maakunnan yleisen vetovoimaisuuden kanssa (vaikuttaa myös muuttoliikkeen kautta väestömäärän) sekä uusien ja / tai kasvuhakuisten yritysten lisääntyminen maakunnassa. Uusia työpaikkoja tarvitaan erityisesti yksityiselle sektorille; tarvitaan lisää tuotannollisia investointeja. Hyvinvointi Kainuun alueellisen hyvinvoinnin näkökulmasta suurimmat ongelmat ovat sosioekonomisesti heikompi tila kuin koko maassa ja suuret erot kainuulaisten väestöryhmien kesken. Pääosa väestöstä voi hyvin, mutta pahoinvoivan väestön ongelmat pitkittyvät ja sitä kautta syvenevät. Pitkäaikaistyöttömyys, nuorisotyöttömyys, psyykkiset sairaudet, päihteiden käyttö, perheiden ongelmat ja yksinäisyys aiheuttavat pahoinvointia. Ongelmat liittyvät läheisesti matalaan koulutustasoon, heikkoon taloudelliseen toimeentuloon ja sosiaaliseen syrjäytymiseen. Työ- ja hyvinvoinnin laitoksen julkaisemien tilastojen (THL 2013) mukaan vuonna 2009 suomalaisista 65 prosenttia koki elämänlaatunsa keskimäärin hyväksi mutta kainuulaisista näin koki vain 50 prosenttia. Suurimmat erot olivat aineellisessa hyvinvoinnissa (työssä ja toimeentulossa, toimintakyvyssä ja fyysisessä terveydessä), sosiaalisessa hyvinvoinnissa (sosiaalisissa suhteissa ja osallisuudessa) sekä henkisessä hyvinvoinnissa (henkisessä terveydessä ja koetussa hyvinvoinnissa). Tavoitteemme on, että kainuulaiset voivat vähintään yhtä hyvin kuin muut suomalaiset. Myös aiemman maakuntaohjelman arviointien perusteella kainuulaisten hyvinvointia on tarpeen tarkastella (erityisesti nyt maakuntahallintokokeilun jälkeen) maakunnan ja kuntien yhteisenä tehtävänä. Kehittämistyön päämääränä on ihmisten kokeman hyvinvoinnin lisääminen. Tarvitaan työllisyyden ja toimeentulon parantumista, osaamisen vahvistumista (lähinnä koulutuksen avulla), terveyden ja toimintakyvyn kohentumista sekä osallisuuden ja aktiivisuuden tunteen nousua. Skenaarioista Ai, mikä Kainuu? Nykymenon jatke -skenaariota (jonka toteutumista pidettiin todennäköisimpänä) pidettiin hyvinvoinnin parantamisen näkökulmasta kartettavimpana. Sen vaikutukset olisivat mm. alueen ikä- ja väestörakenteen vääristyminen, yritysten ja päätöksenteon keskittyminen sekä syrjäytymisen ja sisäisen alueellisen polarisaation kärjistyminen. Myös harvaan asuttujen alueiden tilanne olisi skenaarion toteutuessa vaarassa huonontua, mikä heikentäisi hyvinvointipalveluiden saavutettavuutta. JOHTOPÄÄTÖS: Erot suomalaisten ja kainuulaisten hyvinvoinnissa sekä kainuulaisten keskinäisessä hyvinvoinnissa ovat hälyttävän isoja. Tasavertaisuuteen perustuva erojen kiinni kurominen vaatii 10
11 Maakuntasuunnitelma 2035 monitahoisia ja monien toimijoiden yhteisiä kehittämistoimia elinkeinoelämän uudistumisen, yrittäjyyden ja työllisyyden kasvun sekä ihmisten terveyden ja henkisen ja sosiaalisen hyvinvoinnin parantumiseksi. Alueen kuvaus ja saavutettavuus Kainuu on yhdeksän kunnan muodostama asukkaan väljästi asuttu maakunta. Kainuu sijaitsee keskellä Suomea, vaikka se mielletäänkin hankalasti saavutettavaksi. Kainuu on rajamaakunta, jolla on yhteistä rajaa Venäjän kanssa 262 km. Vaikka Kainuun kohdalla raja on pysynyt paikallaan vuodesta 1595 lähtien, ei se ole estänyt vuorovaikutusta rajan yli. Kainuu sijaitsee koko Barentsin aluetta yhdistävän liikenne- ja yhteyskäytävän varrella ja Kuhmossa sijaitsee kansainvälinen rajanylityspaikka Vartius-Lyttä. Kuva 6. Kainuun kuntakeskusten saavutettavuus sekä Kainuun asemoituminen muihin pohjoisiin alueisiin ja kansainvälisiin liikenneväyliin nähden sekä (Lähteet: Kainuun liitto, Joint Barents Transport Plan, BEAC ja Kainuun Venäjä-strategia 2020). Kainuu tunnetaan luonnostaan ja luonnonvaroistaan, metsäisistä vaaramaistaan ja runsaista vesistöistään. Vuodenaikojen selväpiirteinen vaihtelu tuo esiin laajan alueen vaihtelevan luonnon monimuotoisuuden. Luonto ja monipuolinen kulttuuri sekä joustavasti saavutettavat palvelut (kuntakeskusten palvelut ovat 93 %:lle kainuulaisista alle puolen tunnin automatkan päässä) ovat 11
12 Maakuntasuunnitelma 2035 erottamaton osa kainuulaista elämää, kainuulaista laatua kainutlaatuisuutta 3. Kainuulainen ihminen on vaatimaton ja vieraanvarainen sitkeä selviytyjä. 1.3 Kainuun tulevaisuusvaihtoehdot Johtopäätöksiä aikaisempien ohjelmien vaikuttavuuden arvioinnista Pohjois-Suomen maakuntaohjelmien ulkoisen jälkiarvioinnin (Antikainen ym. 2013) mukaan tulee Kainuun maakuntaohjelmatyössä jatkossa kiinnittää huomiota strategisuuteen, joka tarkoittaa sitä, että kehittämistoimia uskalletaan kohdentaa tarkemmin jostakin on uskallettava myös luopua. Myös ohjelman sisäistä yhtenäisyyttä ja tavoitteellisuutta vahvistamalla voidaan lisätä ohjelman strategisuutta. Toisena seikkana nousi esiin maakuntaohjelman ja maakuntakaavan välisen yhteyden vahvistaminen sekä hanketoiminnan ja hankkeissa tehtävän kehittämistyön jatkumon vahvistaminen. Lisäksi arvioinnissa kiinnitettiin huomiota siihen, että viestintä ja edunvalvonta suunnataan tukemaan kokonaisstrategiaa ja strategista prosessia. Maakuntaohjelman sisäisen arvioinnin johtopäätökset voidaan tiivistää seuraavasti: 1. Elinkeinojen kehittämisen painopisteissä on jo tapahtunut toimintaympäristön kehityksen aiheuttamia muutoksia, minkä tulee näkyä ohjelman rakenteessa. Kaivannaistoiminnan sekä bioenergian, tuulivoiman, puurakentamisen ja laajemmin koko biotalouden kehitysnäkymien esiinmarssi on ollut nopea. 2. Innovaatiojärjestelmän kehittämisessä painottuu entisestään yhteys alueen yritystoiminnan kehittämiseen samalla kun itse T&K&I-toiminnan kansainväliset yhteydet ja myös kansainvälinen rahoitus korostuvat. Älykkään erikoistumisen strategian laatiminen on avainasemassa. Koulutuksen tarjonta ja saavutettavuus tulevat säilymään keskeisinä tulevaisuuden kysymyksinä Kainuun kannalta. 3. Työvoiman kysynnän ja tarjonnan epätasapaino (eläköitymisen nopeus, rakennetyöttömyys ja liikkuvuus haasteina) on erityisen tärkeä strateginen kysymys tällä ohjelmakaudella. Mahdollisuutena on lisätä kysyntää muuttoalttiille nuorelle työvoimalle ja tasapainottaa näin muuttoliike ja ikärakenne. Työmarkkinatilanne on kuitenkin Kainuussa hyvin kaksijakoinen maakuntakeskusalueen ja kehysalueen välillä. Työvoimaa vetävät tekijät on otettava korostetusti ja alueellisesti räätälöidysti elinkeinopoliittiseen keinovalikoimaan (kaavoitus mukaan luettuna). 4. Maaseudun, ja ehkä aiempaa laajemmin paikallisen, alueen sisältä syntyvän ja nousevan kehittämisen rooli tulee korostumaan. Painetta tähän suuntaan luo erityisesti EUrakennerahasto ja -maaseuturahasto-ohjelmien yhteiset painopisteet mm. vähähiilisen talouden edistämiseksi. Maaseutu nähdään myös valtakunnallisissa visioissa yritteliäisyyteen ja luovuuteen kannustavana hyvänä elämisen ympäristönä, jossa osallisuus ja kansalaisyhteiskunta korostuvat (ks. Maaseutupoliittinen kokonaisohjelma ). 5. Kainuulaisten hyvinvointia on tarpeen tarkastella maakunnan ja kuntien yhteisenä tehtävänä. Kehittämistyön päämäärä on ihmisten kokeman hyvinvoinnin lisääminen, vaikka hyvinvointi onkin aika-, paikka- ja tilannesidonnainen kokemus ja siten haastava kehittämiskohde. Siihen tarvitaan työllisyyden ja toimeentulon parantumista, terveyden ja toimintakyvyn kohentumista sekä osallisuuden tunteen ja aktiivisuuden nousua. Maakuntaohjelman painotuksiin liittyvät erityisesti keskustelu ikääntymispoliittisesta strategiasta, terveyserojen kaventamisesta, lasten ja nuorten kehitystä tukevien toimien lisäämisestä sekä sote- ja muiden hyvinvointipalvelujen saavutettavuudesta. Terveyden laajapohjainen edistäminen (ennaltaehkäisevät toimet) on keskeinen strateginen kysymys maakunnan väestön toimintakyvyn, palveluvarustuksen (esim. uusi sairaala) ja palvelujen rahoituksen turvaamisessa. 3 Kainutlaatuisuudella tarkoitetaan kainuulaista laatua kainuulaisia sisäisiä vahvuuksia, omintakeista tyyliä, kulttuuriperintöä ja osaamista; kainutlaatuisuudelle viitataan myös tavaramerkkiin Kainut tarkoittaa edelläkävijän sauvaa. 12
13 Maakuntasuunnitelma Kainuun ulkoinen ja sisäinen saavutettavuus ovat olleet aina haasteellisia, näkymissä on sekä uhkia että mahdollisuuksia. Selkeitä tavoitteita ja pitkäjänteisyyttä tarvitaan logistiikkaan ja yhteyksiin liittyvissä asioissa, koska ne ovat riippuvaisia pitkäjänteisistä yhteiskuntapoliittisista linjauksista. Saavutettavuudella on myös mielikuvaulottuvuus, joka on syytä ottaa huomioon. Luonnonympäristö on Kainuun vetovoimatekijöistä merkittävin: tämän vahvuuden ylläpitäminen ja viestinnällinen terävöittäminen (Kainuun on erotuttava muista alueista) ovat nousemassa esiin Kainuun maineen hallinnassa. 7. Vuorovaikutteisuuden vahvistaminen toimintatapana maakunnan edunajamisessa, viestinnässä ja konkreettisessa kehittämistyössä ovat nousseet keskeisiksi nopeasti muuttuvassa toimintaympäristössä. Tämä edellyttää, että ennakoivaa ja ohjelmaa jatkuvasti tarkentavaa otetta myös vahvistetaan. Hankehallinnoinnissa on tarve toimintamallille, jossa keskeisenä kriteerinä on hankkeiden osuvuus maakuntastrategiaan ja strategian tavoitteiden suuntainen vaikuttavuus. Maakuntaohjelman arviointien lisäksi Kainuun aluekehittämisessä otetaan huomioon Kainuun maakuntakokeilussa saadut kokemukset, arviointitulokset ja parhaat käytännöt (Valtiovarainministeriö 2013: ja 31-36). Kainuulle relevantit megatrendit Kainuun aluetalous kytkeytyy globaaliin, EU:n ja Suomen kansantalouden kokonaiskehitykseen. Kainuun kehityshaasteet ja -välineet kytkeytyvät erityisesti EU:n ja Suomen keskeisiin kehittämislinjauksiin. Euroopan komissio (2010) on määritellyt globaalin talouden ja politiikan kehitysnäkymiä vasten seuraavat erityiset EU-tason haasteet: globaali talouskehitys ja Euroopan kilpailukyky väestön ikääntyminen työttömyys ja työhön osallistuvuus sekä ilmastonmuutos. Kainuu on suoraan näiden kehitystrendien vaikutuspiirissä. EU:n strategia, joka on unionin poliittinen vastaus em. megatrendeihin, tuo näihin liittyvät yleiset tavoitteet ja rahoitusinstrumentit rakennerahasto-, maaseutu- ja muiden rahoitusvälineiden kautta. Erityisesti ns. vihreän talouden kehitys saa aikaisempaa voimakkaampaa tukea; mm. uusiutuvan energian käytön ja energiatehokkuuden merkitys vahvistuu aluekehitystyössä. Kainuun aluerakenteen kehitystekijöihin vaikuttavista globaaleista tekijöistä merkittävimpiä ovat energian saatavuus ja tekninen kehitys. Suomen aluerakenteen ja liikennejärjestelmän kehityskuvaa vuoteen 2050 on valmisteltu kansallisella tasolla samanaikaisesti maakuntaohjelmien kanssa (ALLIhanke). Hankkeen kolmesta kehityskuvavaihtoehdosta erityisesti Luonnonvarojen Suomi nostaa esiin niitä kehitystrendejä, jotka ovat myös Kainuun osalta toivottavia. Pitkän tähtäimen näkymissä pohjoinen ja itäinen Suomi voidaan nähdä vahvan kehityspotentiaalin omaavana alueena EU:n ja Suomen talouden kehittyvänä toimijana ja kehityksen veturina 4. Hallituksen tulevaisuusselonteon keskeinen tavoite on Suomen kestävän kasvun malli muuttuvassa maailmassa. Ennakointiteemoista Kainuun näkökulmaa koskee erityisesti Pohjoisen uusi maantiede, johon kuuluu pohjoisen osaaminen, pohjoisen asumisen ja elämisen mallimaa, Jäämeren reitti ja Euroopan arktinen rata sekä luonnon kestävä hyödyntäminen 5. 4 Näitä näkymiä ovat tarkastelleet mm. NordRegion NSPA-raportit ja TEM:n Katse Pohjoiseen-raportti ja Valtioneuvoston hyväksymä Suomen Arktinen strategia. Erityisesti alueen mittavat luonnonvarat, malmi-, metsä- ja muut uusiutuvat luonnonvarat näyttäytyvät vihreän talouden kehityksen näkökulmasta erityisinä vahvuuksina. 5 Katso linkit: Suomi 2030; sekä Ympäristöministeriö; maankäyttö ja rakentaminen > ohjelmat ja strategiat > aluerakenteen ja liikennejärjestelmän kehityskuva > ALLI aineistot. 13
14 Maakuntasuunnitelma 2035 Kainuun mahdolliset tulevaisuudet (skenaariot) ja niiden vaikutusten arviointi Keväällä 2013 läpiviedyssä skenaarioprosessissa tulevaisuustyöpajan osallistujat hahmottelivat toimintaympäristön muutosvoimien tunnistamisen kautta neljä erilaista tulevaisuuden kuvaa Kainuulle (ks. Kettunen & Meristö 2013): Yhteiskuntavetoinen skenaario A: Ai, mikä Kainuu? nykymenon jatke. Markkinavetoinen skenaario B: Venäjä ja Kiina kasvun ajureina. Teknologiavetoinen skenaario C: Kainuu rules 6 ympäristöteknologialla eteenpäin. Yhteiskuntavetoinen skenaario D: Matkailu ja asuminen keskiössä Kainuussa. Maakunnan eri toimijoille suunnatun verkkokyselyn perusteella haluttavin vaihtoehto oli Kainuu rules ympäristöteknologialla eteenpäin, jonka mukaan Kainuu tunnetaan maailmalla omiin tarpeisiin kehitetyistä ja myöhemmin vientiin tuotteistetuista ympäristöalan ja -teknologian kestävistä ratkaisuista. Alueen asukkaat ovat omaksuneet ekologisen elämäntavan ja kestävän ajattelumallin niin kodissa kuin kaikessa muussakin alueen toiminnassa. Innovatiiviset toimijat ohjaavat kehitystä ja kasvuhakuisia yrityksiä syntyy lisää. Teknologia on avainasemassa. Skenaarioissa B ja C nähtiin potentiaalisia mahdollisuuksia niin talouskasvun, kulttuurin kuin myös hyvinvoinnin osalta. Kuitenkin, todennäköisimmäksi kehityskuluksi alueelle arvioitiin (myös nuorten mielestä) Ai, mikä Kainuu? nykymenon jatke, jonka mukaan nykyinen meno jatkuu ja jonka mukaan Kainuu käy yhä tuntemattomammaksi tuleville polville. Sen vaikutukset olisivat alueen ikä- ja väestörakenteen vääristyminen sekä yritysten ja päätöksenteon keskittyminen, syrjäytymisen ja sisäisen alueellisen polarisaation kärjistyminen. Erityisesti harvaan asuttujen alueiden tilanne huonontuisi. Kyselyissä tätä kehityskulkua pidettiin kartettavimpana vaihtoehtona. Myös Kainuun liiton nimeämän suunnitelmien ja ohjelmien vaikutusten arvioinnin (SOVA) -ryhmän 7 mukaan tämä vaihtoehto on kartettavin. JOHTOPÄÄTÖKSIÄ: Koska kartettavin kehityskuva on hyvin todennäköinen, on Kainuun strategisena vastauksena lyhyellä aikavälillä torjua Ai, mikä Kainuu? -vaihtoehdon toteutuminen. Siten saadaan mahdollistettua pidemmällä aikavälillä muiden toivotumpien kehityskuvien toteutuminen. Skenaarioprosessissa nousi esiin myös kehittämisen kohteita, joihin Kainuussa on joka tapauksessa kiinnitettävä erityistä huomiota ja toimittava asioiden suhteen aktiivisesti, olipa haluttu tulevaisuuden visio mikä tahansa. Yleisinä kriittisinä menestystekijöinä nähtiin: tietoteknisen infrastruktuurin kuntoon saattaminen tehokkaat tietoliikenneyhteydet joka savuun, mikä tarkoittaa myös laajemmin saavutettavuuden nostamista keskeiseksi kehittämisteemaksi alueen osaamisen ja infrastruktuurin suuntaaminen kasvuyritysten tukemiseen, mikä viittaa alueen elinvoiman kasvattamisen välttämättömyyteen Venäjän kehityksen aktiivinen seuranta ja ymmärryksen kasvattaminen, mikä on osa hyvin konkreettista kansainvälistymistä (johon on myös oma ohjelmansa: Kainuun Venäjä -strategia) Kainuun brändin rakentaminen, joka liittyy Kainuun maineen hallintaan ja Kainuu-kuvan päivittämiseen vastaaman nykyistä todellisuutta rohkeuden ja riskinoton lisääminen maakunnan kehittämistoimissa, mikä tarkoittaa rohkeita strategisia ratkaisuja. 6 Kainuu rules = Kainuulaiset toimivat alalla pelisääntöjen asettajina. 7 Arvioinnissaan, jota SOVA-ryhmä jatkaa myös ohjelman toteutuksen aikana, SOVA-ryhmä korostaa uskon ja sitoutumisen merkitystä halutun kehityssuunnan sekä valittujen kehittämistoimien toteuttamisessa ja sen mukaisten tavoitteiden toteutumisessa. Negatiivisen kehityksen kierteen vastustamiseen tarvitaan intoa, innostusta sekä riskinottohalua ja -kykyä. 14
15 Pystyakseli: asukkaiden hyvinvointi ja talouskasvu (koettu, mitattava hyvinvointi, hidas elämänrytmi ja talouskasvupotentiaali) Maakuntasuunnitelma 2035 Skenaarioiden hyvinvointi- ja talouskasvumahdollisuudet: Skenaario: D. Matkailu ja asuminen Leppoisuus, hidas elämäntyyli, vähiten syrjäytymistä, toimeliaisuus kestävä tarjonta / Talouskasvu ongelma Skenaario: C. Kainuu rules. Vaatii teknologisen tason ylläpitämistä ja priorisointia / Talouskasvu ja hyvinvointi molemmat hyviä tässä vaihtoehdossa Skenaario: B. Venäjä ja Kiina ajureina Kova businesshenkisyys, jossa suuret yritykset hallitsevat / Talouskasvu parhaimmillaan hyvää Skenaario: A. Ai mikä Kainuu? Työvoimapula, ikärakenne vinoutuu, terveyserot kasvavat, hyvinvointierot yleisellä tasolla kasvavat / Talouskasvu mitätöntä AIKA Kainuun Skenaariot 2035 Jyrki Kettunen ja Tarja Meristö 2013 Kuva 7. Kainuun skenaariot hyvinvoinnin ja talouskasvun kannalta. 1.4 Kainuu-ohjelman missio Maakunnan kehittäminen perustuu alueen asukkaiden ja kuntien pohjalta lähtevään, alhaalta ylös suuntautuvaan aluelähtöiseen toimintamalliin 8, jossa korostetaan kykyä hallita paikallisia resursseja, luoda uusia resursseja, tuottaa paikallisia innovaatioita sekä kykyä mobilisoida alueen resurssit ja kompetenssit samaan suuntaan. Maakuntastrategiaan perustuvat osaohjelmat tulee olla maakuntahallinnon poliittisesti hyväksymiä. Aluekehityslaki määrittelee maakuntasuunnitelman ja -ohjelman juridisen aseman suhteessa EU:n rakennerahasto- ja muihin ohjelmiin. Oleellista maakuntasuunnitelmassa ja -ohjelmassa, siis Kainuuohjelmassa, on, että se edustaa maakunnan poliittista tahtotilaa eli se on maakuntavaltuuston hyväksymä. Aluekehityslaki (34 ) velvoittaa viranomaisia ottamaan maakuntaohjelman huomioon omissa aluekehittämistä koskevissa suunnitelmissa, mikä tekee ohjelmasta vahvan kehittämisvälineen ja antaa Kainuun liitolle vahvan mission Kainuun kehittämisessä (kuva 1). Kainuun aluekehittäminen voidaan nähdä yhdentävää, integroivaa kehitystä koossapitävänä tehtävänä, jota tuetaan aluekehityshankkeiden ja kaavoituksen lisäksi myös erilaisilla muilla toimenpiteillä, erityisesti alueellisella edunajamisella. Valtakunnan tasolta alueellista kehitystä ohjaavan suunnittelukoneiston (top down) ja alhaalta ylös suuntautuvan (bottom up) aluelähtöisen kehittämistarpeen välissä, tulkitsijana ja välittäjänä sekä ennakoijana, on Kainuun liitolla haastava tehtävä. Alueellinen strategia nähdään kommunikatiivisina prosesseina, joissa suunnitelmat ja ohjelmat muodostavat vain yhden osan. Alueellisen kehittämistyön strategisia lähtökohtia voidaan syventää kysymällä: 8 Aluelähtöisellä kehittämismallilla tarkoitetaan tässä endogeenistä aluekehitystä, joka puolestaan tarkoittaa alueen sisältä nousevaa kehitystä, jonka keskeisiä osia ovat osaaminen, inhimillinen pääoma ja ihmisten välinen vuorovaikutus aito kumppanuus. 15
16 Maakuntasuunnitelma 2035 Miten alueellinen strategia sovittaa yhteen monien alueella vaikuttavien ilmaistujen ja piilossa olevien strategioiden vetovoimat (visiot ja missiot)? Miten strategiaprosessi saadaan toimimaan luovasti erimielisyyksien yhteen sovittajana ja uuden yhteisen strategisen tietoisuuden luomisen areenana? Mikä motivoi eri tasoilla ja tahoilla toimivia osallisia sitoutumaan alueellisiin strategioihin käytännön toiminnan tasolla (hanketasolla) ja uudistamaan näin strategioita sisältäpäin? Miten ohjelman ylhäältä ohjaus ja hankkeen paikallinen, aidosti aluelähtöinen, innostus kohtaavat hankesuunnittelustrategiassa? 16
17 Maakuntasuunnitelma Kainuun kehittämisen strategiset tavoitteet 2035 Tavoitteellinen, pitkäjänteinen kehittämistyö vaatii yhteisen näkemyksen kehittämissuunnasta, yhteisen suunnan valinnan ja aitoa samansuuntaista yhteistyötä. Alueellinen strategia vaatii taustalle pitkän aikavälin tavoitteet, jotka ovat riittävästi irti tämän päivän ongelmista, mutta ovat toisaalta motivoivia ja ylläpitävät sekä jäsentävät strategian ympärillä käytävää keskustelua. Tämän takia on syytä määritellä visio, kehittämistyötä ohjaavat arvot, kehittämisen painopisteet ja pitkän aikavälin riittävän kunnianhimoiset strategiset tavoitteet. 2.1 Visio 2035 Hyvinvoiva ja elinvoimainen Kainuu Kainuulaisten hyvinvointi ja elämisen laatu tehdään osaamisella, yrittämisellä ja yhteistyöllä, rohkeasti uudistuen. 2.2 Kehittämistyötä ohjaavat arvot ja periaatteet Kainuun maakuntaohjelman toteutusta ohjaavat arvot ovat: uudistuminen ja luovuus kehitysmyönteisyys ja rohkeus positiivisuus, kannustavuus ja suvaitsevaisuus sekä työn ja yrittäjyyden arvostus. Kainuulaisten hyvinvoinnin parantamisessa on lähtökohtana kainuulaisen ihmisen vastuu itsestään, läheistään ja lähiympäristöstään. Strategian tavoitteena on tukea tätä vastuunottoa ja kannustaa ihmisiä osallistumaan omien kykyjensä ja kumppanuuksiensa avulla yhteiseen Kainuun kehittämistyöhön. Aluekehittäjät tukevat näitä verkostoja, joiden työssä yllä mainittuja luovuuden, rohkeuden, myönteisyyden ja yrittäjyyden arvoja ilmennetään (liite 1). Alueensa kehittämisessä Kainuu ja sen kunnat pitävät ohjakset omissa käsissään. Maakunnan liiton ja ELY-keskuksen yhteistyö on tässä keskeinen kuten myös laaja-alainen sidosryhmien osallistuminen aluekehitystyöhön. Näiden periaatteiden tulee ohjata myös mahdollista tulevaa aluehallinnon uudistamista. 2.3 Strategiset tavoitteet ja kehittämisen painopisteet 2035 Tavoitteet rakentuvat loogisesti siten, että 1) elinvoimaa lisäävällä ja uudistavalla elinkeino- ja työllisyyspolitiikalla; ja 2) toimivalla aluerakenteella ja luontevalla yhteistyöllä sekä toimivilla palveluilla lisätään 3) kainuulaisten hyvinvointia Ja kaikki tämä heijastuu positiiviseksi kuvaksi luovuuden, rohkeuden, myönteisyyden ja yrittäjyyden maakunnasta Elinvoimainen ja uudistuva elinkeinoelämä Ideana on, että Kainuun väkimäärän aleneva kehitystrendi käännetään väestön kasvuksi luomalla alueelle runsaasti uusia työpaikkoja. Työpaikkojen määrän kasvu vahvistaa aluetalouden tulovirtaa ja alueelle suuntautuvaa muuttovirtaa, koska uusien työpaikkojen ja samaan aikaan tapahtuvan eläköitymisen myötä Kainuussa avautuviin työpaikkoihin tarvitaan tekijöitä myös maakunnan ulkopuolelta. Lisäksi tämä edellyttää, että työvoimaa täydennys- ja muuntokoulutetaan avautuviin tehtäviin. Työpaikkojen myötä Kainuun työllisyysaste nousee, työpaikkaomavaraisuus vahvistuu ja työttömyys laskee. Uusia työpaikkoja tavoitellaan erityisesti yksityiselle sektorille kehittämällä olemassa olevia yrityksiä ja tukemalla uusien yritysten syntyä.
18 Maakuntasuunnitelma 2035 Tavoitetila 2035: Kainuussa on elinvoimainen ja kilpailukykyinen elinkeinoelämä. Julkinen ja yksityinen sekä kolmas sektori ovat löytäneet luontevan roolinsa elinkeinoelämässä ja työllistämisessä sekä aluekehityksen tukemisessa; erityisesti soveltava tutkimus ja koulutus sekä laajapohjainen strateginen yhteistyö tukevat alueen elinvoiman sisäsyntyistä ja omaehtoista vahvistumista. Kainuun on kyettävä uudistamaan ja monipuolistamaan elinkeinoelämäänsä, parantamaan kilpailukykyään kestävän kehityksen periaatteiden mukaisesti ja vaurastumaan kansainvälisen kasvun ansiosta jo lähivuosina. Tämä edellyttää osaavan työvoiman saatavuuden takaamista ja yritysten toimintaympäristön innovatiivisuuden, kilpailukyvyn sekä vetovoimaisuuden lisäämistä. Kehittämistoimia on siis suunnattava kasvuhaluisiin ja -kykyisiin yrityksiin ja yhteistyötä on rakennettava yli toimiala- ja alue- sekä maarajojen. Kärkitoimialoina tulevat olemaan ainakin matkailu ja erilaiset palvelut; teknologiateollisuus (laajasti ymmärrettynä); biotalous ja kaivannaisala; ja kaikkia näitä tukevana koulutus-, tutkimus ja innovaatiotoiminta. Tavoitetilaa kohti edetään seuraavien osatavoitteiden ja keinojen kautta: 1. Uudet ja uusiutuvat työpaikat sekä yritykset Keskeisin tavoite on työpaikkojen määrän lisääminen. Tätä tukemaan tarvitaan osuvaa innovaatiotoimintaa, suunnattua luovuutta, jotta elinkeinoelämä voisi uudistua. Kainuun maakunnassa tarvitaan entisten ja uusien yritysten lisäksi erityisesti alueen ulkopuolelle suuntautuvia, myös kansainvälisesti kilpailukykyisiä, kasvuyrityksiä. Kehittämispanostukset keskitetään yrityksiin, joilla arvioidaan olevan parhaimmat kannattavan kasvun mahdollisuudet tai suurin aluetaloudellinen vaikutus. Tavoitteena on maakunnan tuotteiden jalostusasteen kohottaminen ja vientitulojen huomattava kasvattaminen; ulkopuolisia investointeja tulee saada maakuntaan, muuhunkin kuin matkailuun. Kainuuseen tavoitellaan uusia työpaikkoja niin, että nykyinen noin työpaikan määrän kasvaa hivenen jo lähi vuosina ja yli 3000 työpaikalla vuoteen 2035 mennessä. Saman aikaan väestön määrässä tavoitteena on vuoden 2010 väestömäärään palaaminen. Työpaikkojen määrän lisäämisellä saavutetaan myös korkeampi työllisyysaste. Työpaikkaomavaraisuus on Kainuussa ollut korkea koko 2000-luvun ja lisäämällä työpaikkojen määrää sitä pystytään entisestään parantamaan. 2. Osaaminen ja käytännönläheinen innovaatiotoiminta Alueen relevanttia osaamista, osaamisrakenteita ja ennakointia parannetaan. Alueellista koulutusta ja osaamista uudistetaan yritys- ja työmarkkinalähtöisesti; uudistumista tarvitaan erityisesti teknologiateollisuuden, luonnonvarateollisuuden ja biotalouden sekä matkailun aloille. Lisäksi koulutusta tarvitaan edelleen, osin jopa kasvavassa määrin sosiaali- ja terveydenhuollon (sote) sekä eri palvelualoille. Osana täysimittaista koulutusketjua alueen elinkeinoelämän tarpeisiin tarvitaan myös nopeasti ja joustavasti reagoivaa aikuis- ja täydennyskoulutusta. Kehittämistoiminnassa lähtökohta on löytää uusia markkinoita, uusia tuotteita ja uutta liiketoimintatapaa. Maailmalta haetaan yrityksiä Kainuuseen, samoin työtekijöitä paikkaamaan pulaa osaajista. Yritysten kasvun vauhdittamisessa painotetaan yhteistyön tekemistä jo toimivien yritysten kanssa. Kainuussakin voidaan synnyttää symbiooseja perinteisten alojen, perinteisen teollisuuden, uuden teknologian ja uusien start-up-yritysten välille. Yritysten sukupolvenvaihdosten myötä yritysten toimintatapoja voidaan muuttaa ja tehostaa toimintaa, luoda uutta. Alueella ennakoidaan elinkeinorakenteen ja työvoiman (ja erilaisen osaamisen) kysynnän muutoksia systemaattisesti. (Jatkossa, ohjelmaosassa, on tarkasteltu tarkemmin voimakkaimmin kehittämistä vaativia kärkialoja.) 3. Osaavan työvoiman saatavuus Parannetaan alueellisia työmarkkinoita ja työvoiman saatavuutta. Kainuussa on saatava myös työllisyysaste (työllisten osuus työikäisistä) kasvamaan ja ero koko maahan kaventumaan, jotta työvoiman saatavuus alueella turvataan ja kohtaantoongelmat voidaan ratkaista. Työllisyysasteen nousu parantaa samalla alueen väestön toimeentuloa, lisää hyvinvointia ja pienentää näin sosiaali- ja terveydenhoidon korjaavien toimien tarvetta. Myös julkisen talouden kustannustehokkuus on saatava valtakunnallisesti huipputasolle, jotta väestön ikääntymisestä johtuvat kasvavat palvelutarpeet voidaan hoitaa, jopa julkisten resurssien pienenemisestä huolimatta. 18
19 Maakuntasuunnitelma 2035 Kainuun hyvinvointi- ja elinvoimavisio voidaan saavuttaa elinkeinoelämää ja osaamista uudistamalla sekä yhteistyötä ja osallisuutta lisäämällä. Laajalla aluepolitiikalla, alueella harjoitettavalla yhteiskuntapolitiikalla, on ratkaiseva rooli aluetalouden kehittymisessä. Kainuun julkisella hankintatoiminnalla on suuri merkitys aluetalouden rahavirtojen ja työllisyyden ylläpitäjänä. Kainuun aluetalouden arvonlisäys on saatava kasvamaan maan keskimääräistä lisäystä nopeammin (BKT 2010, Suomi 100, Kainuu 70,5). Elinkeinoelämän uudistumista tuetaan saavutettavuutta, myös sähköistä, parantamalla (joka on oma kehittämisen painopiste). Tietotekniikan ja digitalisoinnin soveltamista kainuulaisessa elinkeinoelämässä, koulutuksessa ja julkishallinnossa lisätään pitkäjänteisesti laajalla rintamalla, koska sen uskotaan olevan nopein tapa parantaa kilpailukykyä, palvelun laatua ja kustannustehokkuutta Sujuvan arjen, toimivien palvelujen ja yhteyksien luonnonläheinen ympäristö Tavoitetila 2035: Kainuussa on hyvä asua, elää, olla yrittäjänä ja tehdä töitä sekä matkailla. Kainuuseen on helppo tulla ja siellä on hyvin saavutettavat lähipalvelut. Maakunnassa on puhdas, viihtyisä ja monimuotoinen ympäristö, kestävä yhdyskuntarakenne ja toimivat sosiaaliset verkostot sekä kannustava tekemisen meininki. Kainuussa on kilpailukykyinen maakuntakeskus, Kajaani, ja vahvat maakunnalliset instituutiot. Kainuussa on elinvoimainen kuntarakenne ja kunnat toimivat paikallisen elinvoiman kehittämisen vetureina. Maaseutumainen Kainuu tarjoaa turvallisen, toimivan, viihtyisän ja virikkeellisen asuin-, työja yrittäjyysympäristön. Erityisesti biotalous rakentuu maaseutuun, jolla on monipuolista ja elinvoimaista yritystoimintaa, joka lähtee ihmisten tarpeista, ja joka tukeutuu luonnosta maasta, metsistä, vesistä ja ilmasta sekä vahvasta osaamisesta syntyviin mahdollisuuksiin. Kainuulaiset osallistuvat aktiivisesti yhteiskunnalliseen suunnitteluun, päätöksentekoon ja oman elinympäristönsä kehittämiseen. Kainuu pitää aluekehittämisen, julkisten palvelujen tuottamisen ja alueiden käytön omissa käsissään. Maakunnallisuus ja paikallisuus tukevat toisinaan. Kainuun toimijoiden välinen yhteistyö on tuloksellista ja luottamus vahvistuu. Maakunta on kansainvälisesti verkottunut ja tekee tuloksellista yhteistyötä Itä- ja Pohjois-Suomen maakuntien kanssa. Venäjäyhteistyö on luonut Kainuuseen mittavasti uusia yrityksiä, työpaikkoja ja matkailijavirtaa. Kainuu on monikulttuurinen aktiivisen maahanmuuttopolitiikkansa ansiosta. Tavoitetilaa kohti edetään seuraavien osatavoitteiden kautta: 1. Saavutettavuutta ja elinvoimaa tukeva sekä kestävä alue- ja yhdyskuntarakenne: Tavoitteena on toimiva, tasapainoinen ja aluerakenteellisesti sekä ympäristöllisesti kestävä maakunta. Kainuun vetovoima ja kilpailukyky ihmisten työ- ja asuinpaikkana, yritysten sijaintipaikkana ja vapaaajanviettokohteena on otettava kehittämistyössä eri osa-alueilla kokonaisvaltaisesti huomioon. Kehittämistyötä suunnataan siten, että Kainuun asuinympäristö ja palvelut ovat vetovoimaisia ja alueelleen omaleimaisia. Lisäksi huolehditaan siitä, että Kajaanin ja koko Kainuun liikenteellinen saavutettavuus (ja mielikuva siitä) paranee. Yhdessä luodaan myös hyvää ympäristömyönteistä maakuntakuvaa ja huolehditaan siitä, että Kainuu on maineensa veroinen. Kainuun aluerakennetta kehitetään siten, että se tukee alueen elinvoimaa, jotta biotalouden ja kannattavan yritystoiminnan edellytykset säilyvät koko maakunnan alueella. Vähähiilisyys otetaan kehittämistyössä erityisesti huomioon. Tavoitteena on kehittää Kainuusta energiaosaava ja ilmastovastuullinen kestävän kehityksen maakunta; myös siten, että vähähiilisyys toteutuu. 2. Yhteistyö ja uudistumiskyky: Tavoitteena on vahva maakunnallinen sosiaalinen pääoma, jonka rakennusaineita ovat luottamus, laajapohjainen yhteistyö ja uudistumiskyky. Ratkaisevan tärkeää Kainuu kehittymisessä on alueen ja sen toimijoiden uudistumiskyky ja yhteistyö alueen sisällä, kansallisesti ja kansainvälisesti. Erityistä huomiota kiinnitetään alueen kehittäjäverkostojen, yhteistyön sekä kehittämis- ja innovaatioprosessien toimivuuteen sekä toimintaympäristön muutosten edellyttämään nopeaan ja ennakoivaan reagointiin. Kyky innovoida ja uudistua perustuu 19
20 Maakuntasuunnitelma 2035 monialaiseen huippuosaamiseen ja korkeaan sosiaaliseen pääomaan, jonka keskeisiä vahvuuksia ovat alueen toimijoiden välinen luottamus ja saumaton yhteistyö. Sosiaalinen pääoma näkyy myös elämän laatua parantavana alueen asukkaiden yhteisöllisyyden kokemuksena ja kiintymisenä kotiseutuun. Yhteiskunnallinen syrjäytyminen, johon usein liittyy työttömyys tai työmarkkinoiden ulkopuolelle jääminen, rapauttaa alueen yhteisöllisyyttä ja sosiaalista pääomaa, lisäksi se tulee yhteiskunnalle kalliiksi. Sosiaalisen pääoman vahvistuminen aktivoi yrityksiä kasvuun ja rohkeisiin irtiottoihin sekä rakentamaan Kainuuseen tavoitehakuista kansainvälisyyttä. Kainuu toiminnallisena alueena Maakuntaohjelmassa Kainuuta ei nähdä pelkästään absoluuttisena tilana tai hallinnollisena alueena, vaan ennen kaikkea toiminnallisena alueena. Toiminnallisesti tarkasteltuna Kainuu on asutusrakenteensa ja pitkien etäisyyksiensä johdosta varsin selkeästi erottuva aluekokonaisuus. Maakuntakeskus, muut taajamat ja maaseutu kylineen kytkeytyvät taloudellisesti ja toiminnallisesti entistä enemmän yhteen. Vastaavasti Kainuun yhteydet muihin alueisiin (niiden keskuksiin) ja kansainvälisesti muodostuvat entistä vahvemmiksi. Elinvoimainen Kainuu tarkoittaa toiminnallisesti erikoistunutta itsellistä maakuntakokonaisuutta. Kansainväliset ja ylimaakunnalliset yhteydet ja vyöhykkeet Yritystoiminnan sijoittumisen yksi tärkeimmistä tekijöistä on alueen hyvä saavutettavuus; pitkät etäisyydet kansainvälisille markkinoille korostavat logististen tekijöiden merkitystä Kainuun elinvoiman kehittymiselle. Kainuun saavutettavuutta ja logistista asemaa on mahdollista kehittää kaikkiin suuntiin ja eri liikennemuotoihin perustuen; toimenpiteiden kannalta elinkeinolliset liikennetarpeet ovat keskeinen priorisointiperuste. Pohjosen suuntaan Kainuun ja Itä-Suomen merkittävimpiä yhteyksiä ovat valtatie 5 ja kantatie 78. Ne toimivat vaihtoehtoisina liikenneväylinä suurelle osalle Etelä-Suomen ja Lapin välistä liikennettä, joten niiden liikennevirroilla on tärkeä merkitys etenkin Kainuun matkailun kehittämiselle. Näiden tieyhteyksien liikenteen palvelutason ja liikenneturvallisuuden kehittämisestä huolehditaan osana valtakunnallista päätieverkkoa. Kontiomäki-Pesiökylä-Taivalkoski radan (ns. Koillisrata) kunnossapitoa ja kehittämistä edistetään osana suunnitteilla olevia Jäämeriyhteyksiä ja elinkeinoelämän kannalta tärkeää kansallista rataverkkoa (huoltovarmuus). Tavoitteena on Savon radan suora kytkeytyminen Koillisrataa pitkin Lappiin ja edelleen Jäämerelle suunniteltuihin ratayhteyksiin. Pohjoisen ulottuvuuden liikenne- ja logistiikkakumppanuuden tavoite on vauhdittaa pohjoisiin kuljetusväyliin liittyviä projekteja ja toimia keskustelufoorumina Itämeren alueen ja Pohjois-Euroopan liikennekysymyksissä. Barentsin alueellisessa yhteistyössä on eräänä painopisteenä Barentsin alueen saavutettavuuden ja liikenneyhteyksien kehittäminen. Kontiomäen logistiseen asemaan raideliikenteen solmupisteenä ja pääteiden risteyspaikkana liittyy tulevaisuuden kehittämispotentiaaleja, jotka voisivat toteutuessaan merkittävästi parantaa Kainuun kilpailukykyä elinkeinoelämän sijoittumiskohteena. Tämä edellyttää monipuolista ja hyvin toimivaa kansainvälistä raideliikennettä Kontiomäeltä etenkin Vartiukseen ja Niiralaan, mutta myös muiden vajaakäytöllä olevien ratayhteyksien kehittymistä. Tavoitteena on, että Kontiomäeltä eri suuntiin johtavat ratayhteydet ovat liikennöityjä ja Kontiomäestä kehittyy monipuolinen materiaali- ja tavarasekä henkilöliikenteen logistinen solmukohta. Barents Link -liikennekäytävä kuuluu osana EU:n Northern Axis liikennekäytävään. Se on Oulusta Kainuun, Vartiuksen ja Kostamuksen kautta Arkangelin ja Komin alueelle ulottuva kansainvälinen kehittämisvyöhyke. Tavoitteena on itä-länsisuuntaisen kansainvälisen saavutettavuuden parantaminen ja lisääntyvä vuorovaikutus Kainuun ja eri alueiden välillä. Myös Ylä-Kainuun saavutettavuudesta tulee huolehtia niin, että suora yhteys länteen toimii (Hyrynsalmi/Suomussalmi Puolanka Utajärvi tieyhteys on saatava nykyisiä vaatimuksia vastaavaksi). Oulu-Kainuu -kehittämisvyöhyke (OuKa) käsittää Oulun ja Kajaanin lisäksi Oulujokilaakson kunnat Pohjois-Pohjanmaalta sekä Vaalan, Paltamon, Ristijärven, Sotkamon ja Kuhmon Kainuusta. Sen kehittämisessä painopistealueita ovat osaamisen kerryttäminen, yhteistoiminnan ja liikenneyhteyksien 20
21 Maakuntasuunnitelma 2035 sekä toimintaympäristöjen kehittäminen myös esimerkiksi vaelluskalan nousun mahdollistaminen Kainuuseen. Tärkeitä kehitettäviä liikenneyhteyksiä ovat alueen raideliikenne sekä tie- ja tietoliikenneyhteydet Oulusta Kajaaniin sekä itärajalle Kuhmoon ja Vartiuksen raja-asemalle. Kainuu osallistuu aktiivisesti kansainvälisten kehittämisvyöhykkeiden edistämiseen maakuntien välisenä ja kansainvälisenä yhteistyönä. Kainuuseen suuntautuvien kotimaan maantie- ja ratayhteyksien suunnittelussa ja kehittämisessä tehdään tiivistä ylimaakunnallista yhteistyötä Itä- ja Pohjois-Suomen maakuntien kanssa (ks. kuvat 8 ja 9). Kuva 8. Kainuu Pohjois- ja Itä-Suomen aluerakenteessa 2040 (vrt. luonnos , Pohjois- Pohjanmaan liitto 2014; tähän tulee uusi kuva, joka esitellään valtuuston kokouksessa!). Tavoiteltava aluerakenne 2035 monikeskuksinen, hyvin saavutettava palveluverkko Kainuun sisäisen aluerakenteen runko muodostuu pitkällä aikajänteellä kilpailukykyisestä maakuntakeskuksesta, Kajaanista ja Kajaani-Sotkamo-seudusta, vahvoina kaupunkimaisina palvelu- ja työpaikkakeskittyminä toimivista Kuhmon ja Suomussalmen keskustaajamista sekä nykyisten kuntakeskusten (Hyrynsalmi, Paltamo, Puolanka, Ristijärvi ja Vaala) muodostamista palvelu- ja 21
22 Maakuntasuunnitelma 2035 työssäkäyntikeskuksista. Keskusten verkostoon kytkeytyy elinvoimainen maaseutu ja kyläverkosto. Sekä ulkoisen että sisäisen liikenneverkon toimivuus ja nopeus ovat tulevaisuudessa entistä keskeisimpiä Kainuun aluerakenteen kehittämisen kannalta. Teknisten verkostojen ja palvelujen lisäksi maakunnan keskeisiä aluerakennetekijöitä ovat luonnonympäristö suojelu- ja virkistysalueineen, reitistöt, kulttuuriympäristöt ja -kohteet, matkailupalvelujen ja muiden elinkeinotoimintojen alueet, rajanylityspaikat sekä kansainväliset ja ylimaakunnalliset monipuolisen yhteistyön kehittämisvyöhykkeet ja -käytävät. Tulevaisuudessa perusinfrastruktuuriin liittyviä muutostekijöitä ovat väestön väheneminen joillakin alueilla ja ikääntyminen, asutuksen keskittyminen taajamiin ja hyvien liikenneyhteyksien varrelle sekä rakentamistavoitteiden kohdistuminen taajamien ulkopuolisille, vetovoimaisille alueille. Tulevaisuuden haasteita luovat taajamien ja haja-asutusalueen yhdyskuntatekninen verkosto ja alempiasteinen tieverkko (ml. yksityistiet), jota tarvitaan biotalouden logistisena perustana. Maakunnan vetovoimaa ja elinvoimaa parannetaan kehittämällä saavutettavuutta, tietoliikenneyhteyksiä sekä parantamalla fyysistä ja inhimillistä ympäristöä viihtyisäksi ja toimivaksi. Kainuulle ominaisena vetovoimatekijänä ovat maakunnan sisällä hyvin saavutettavissa olevat monipuoliset asumiseen ja virkistäytymiseen sopivat alueet. Tätä voidaan hyödyntää alueen voimavarana. Uudet toiminnot pyritään ohjaamaan siten, että ne tukevat olemassa olevia rakenteita niin taajamissa kuin maaseudulla. Ihmisten vapautta asuinpaikkatyypin valinnassa ei rajoiteta, koska vetovoimaisia asuinympäristöjä on hyvin erilaisia ja niiden monipuolisuutta tulee hyödyntää strategisesti viisaasti. Maakuntakaavassa osoitettavilla aluevarauksilla mahdollistetaan ja edistetään intressiristiriitoja yhteen sovittavaa, luonnonvarojen käyttöä osoittamalla sitä varten riittävät ja tarkoituksen mukaiset aluevaraukset. Maakunnan liikennejärjestelmää, logistisia keskuksia ja matkaketjuja kehitetään tavoitteena Kainuun ulkoisen saavutettavuuden parantaminen. Samalla myös liikkumistarvetta vähennetään uusilla älykkäillä liikkumisratkaisuilla ja sähköisten palvelujen avulla. Kainuun liitto käynnistää tämän maakuntasuunnitelman pohjalta maakuntakaavan kokonaistarkastelun ja muutosprosessin vuoden 2014 aikana. 22
23 Maakuntasuunnitelma 2035 Kuva 9. Kainuun aluerakenne 2035 yhdistelmäkartta. 23
24 Maakuntasuunnitelma Hyvinvoiva Kainuu Hyvinvoivan ja elinvoimaisen Kainuun yksi perustekijöistä on hyvinvoivat kainuulaiset. Alueellisen kehittämisen tehtävä on parantaa alueellaan edellytyksiä ihmisten kokemalle henkiselle, sosiaaliselle ja fyysiselle hyvinvoinnille. Usko tulevaisuuteen, myönteinen asenne, kannustava ote sekä luottamus ja sitoutuminen toimivat alueellisen hyvinvoinnin rakentamisen perustana. Tavoitetila 2035: Kainuulaiset voivat hyvin ja ovat terveitä. Kainuulaisten hyvinvointi sekä turvallisuus ovat kohonneet koko maan tasolle. Luonnonläheinen elämäntapa, joustavat työmarkkinat, elämänlaatu ja arjen sujuvuus ovat hyvinvoivan Kainuun vahvuuksia. Kainuu-ohjelman vision saavuttaminen edellyttää strategiaa, joka kattaa kolme laajaa tehtäväaluetta: työllisyys ja toimeentulo sekä työssä viihtyminen; terveys ja toimintakyky; yhteisöllisyys. Tällä painopistevalinnalla korostetaan toisaalta hyvinvoinnin laajaa alueellista näkökulmaa ja toisaalta hyvinvoinnin vahvasti kokemuksellista ulottuvuutta sekä niitä yhteisiä (yhteistyö)keinoja, joilla hyvinvointia voidaan edistää. Tavoitetilaa kohti edetään seuraavien osatavoitteiden kautta: 1. Perustavoite on työllisyyden ja toimeentulon sekä työhyvinvoinnin parantaminen. Alueellinen hyvinvointi perustuu elinkeinoelämän menestymiseen, toimiviin työmarkkinoihin ja osaavan työvoiman saatavuuteen. Tätä kehittämistavoitetta tukee erityisesti Elinvoimainen ja uudistuva elinkeinoelämä -painopiste kokonaisuudessaan. 2. Toinen tavoitealue on kainuulaisten terveyden ja toimintakyvyn parantaminen. Tavoitealue on pääosin Kainuun sote kuntayhtymän perustehtävää ja kuuluu osaksi organisaation omaa strategiaa. Laajempana yhteistyökysymyksenä siihen kuuluvat ennalta ehkäisevän itsehoidon ja terveyttä ylläpitävien elämäntapojen nosto terveystakeeksi (ihmisten tukeminen ja valmentaminen; investointiluonteiset toimet ennalta ehkäisevään toimintaan liikunnan ja kulttuurin sekä yhteisöllisen toiminnan aktivoimiseksi; terveysriskien vähentäminen hyvän sisäilman varmistamisen kautta; esteettömän asumisen ja ympäristön rakentaminen), työolojen parantaminen (henkinen, fyysinen), aikainen puuttuminen ja korjaavat toimet terveysongelmien kohdatessa sekä korkeatasoinen sairaanhoito ja kuntoutus. 3. Kolmas tavoitealue on kansalaisten yhteisöllisyyden ja osallisuuden vahvistaminen sekä aktiivisuuden nosto. Tavoitteita tulee edistää alueen hallinnon kaikilla tasoilla ja myös ihmisten välisissä sosiaalisissa suhteissa, niin työelämässä kuin vapaa-ajan palveluissakin. Hallinnossa tulee ottaa kansalaisten kuuleminen ja osallistaminen aktiiviseksi toiminnaksi (esim. asiakaslähtöinen palvelujen kehittäminen ja yhteissuunnittelu), erilaiset suunnitelmat, strategiat ja ohjelmat laaditaan aidolla bottom up -periaatteella, yhteisöjä ja kuntalaisia aktiivisesti kuunnellen. Myös sähköiset välineet ja sosiaalinen media otetaan laajasti käyttöön vuorovaikutuskanavina. Kainuulaisten monipuolisella osaamisen kehittämisellä on keskeinen rooli osallisuuden vahvistamisessa Kainuu-kuva Kainuu-kuvan yksipuolisuus ulkopuolisten silmissä on edellä mainittujen pitkän tähtäimen kehittämisteemojen, painopisteiden ja tavoitteiden suhteen ongelmallinen. Pelkkä vahva positiivinen luonto-mielikuva ei riitä vetovoimaksi kun kehittämistyössä korostetaan dynaamisia työmarkkinoita, kasvuyrityksiä, kansainvälistymistä, elinvoimaa ja osaamista. Strategisten teemojen ja painopisteiden avulla on tavoitteena pitää yllä ja uudistaa Kainuun mainetta. Tavoitteena on rakentaa Kainuun maakunnan maine (Kainuu-kuva) ikään kuin alueen peiliksi kaiken kehittämistoiminnan ohessa ja rinnalla, mutta kuitenkin itsenäisenä kehittämisen painopisteenä. Kainuun historia, luonto, kulttuuri ja kulttuuriperintö sekä identiteetti ovat perusta maakunnan erottumiselle muista alueista. 24
25 Maakuntasuunnitelma 2035 Tavoitetila 2035: Kainuu tunnetaan vireänä ja luonnonläheisenä alueena, jossa on hyvä elää ja työskennellä. Kainuu on monella tavalla kiinnostava matkailukohde ja yrityksille edullinen sijaintipaikka. 2.4 Pitkän aikavälin määrälliset tavoitteet ja strategian kokonaiskuva Väestö ja väestörakenne Väestöön liittyvät tavoitteet ovat metatason tavoitteita. Väestö on indikaattori, joka reagoi useisiin yhteiskunnallisiin ilmiöihin ja kehittämistoimiin ja on näin ollen vaikeasti suoraan hallittavissa. Koko alueellisen ohjelmatyön (suppean ja laajan aluepolitiikan) on siis onnistuttava, jotta se näkyy positiivisina väestömuutoksina. Kainuulle on päädytty rohkeasti asettamaan seuraava tavoite: Tavoite 2035: Kainuun väkiluku on vähintään ja väestö on rakenteeltaan nuorentunut sekä muuttotappio on kääntynyt muuttovoitoksi. Väestötavoite on mahdollista saavuttaa, mikäli seuraavissa asioissa onnistutaan: 1. Pitkään jatkunut nettomuuttotappio kääntyy muuttovoitoksi ja samalla työpaikkatavoitteet toteutuvat. Kainuuseen onnistutaan luomaan uusia työpaikkoja ja avautuvat vanhat täytetään. Erityisesti tavoitellaan yksityisen sektorin työpaikkoja. Avoimet työpaikat houkuttelevat maakuntaan työikäistä väestöä. 2. Toisen asteen ja korkea-asteen (ammattikorkeakoulu, yliopistokeskus ja muu yliopistollinen koulutus) koulutustarjonnan säilyminen ja kehittyminen Kainuussa pitää nuoria Kainuussa ja houkuttelee nuoria myös muualta Kainuuseen opiskelemaan. 3. Väestö nuorentuu ja syntyvyys kasvaa: vaikka ikääntyneiden määrä kasvaa, samalla nuorten ikäluokkien ja työikäisen väestön vähentyminen hidastuu ja lopulta pysähtyy. 4. Aktiivinen maahanmuuttopolitiikka on oleellinen komponentti väestötavoitteiden toteuttamisessa. Maakunnalle laaditaan väestöpoliittinen erityisstrategia, jossa muuttotaseen tasapainottamiskeinot ja myös maahanmuuttopolitiikan konkreettiset toimenpiteet määritellään. Tavoitteen toteutuminen siis edellyttää, että vahvoiksi työllistäjiksi ennakoitujen elinkeinojen, kuten kaivannaisteollisuuden ja biotalouden, kehitys toteutuu tavoitellusti ja että eläköityvien tilalle ja uusien työpaikka-avauksien täyttäjiksi saadaan työntekijöitä maakunnasta ja maakunnan ulkopuolelta. Maakunnan muuttotase on saatava tasapainoon jo lähi vuosina ja positiiviseksi viimeistään luvulla. Aktiivinen maakuntaan tulevien maahanmuuttajien määrän kasvattaminen on osa väestötavoitteiden toteuttamista (Kuva 10). 25
26 hlöä Maakuntasuunnitelma Tilastokeskus 2012 Kuntien omat tavoitteet 2013 Kainuun liitto e2015 e2020 e2025 e2030 e2035 Tilastokeskus Kuntien omat tavoitteet Kainuun liitto Kuva 10. Tilastokeskuksen (2012) väestöennuste, Kainuun kuntien väestötavoitteiden summa sekä Kainuun liiton väestötavoite (Kainuun liitto 2013). Vuodesta 2011 vuoteen 2035 mennessä Tilastokeskuksen trendiennusteen mukaan (TK 2035) Kainuussa pienenisivät eniten nuorten ja keski-ikäisten ikäluokat. Eniten kasvaisivat puolestaan senioriikäryhmät. Ikääntyneiden määrän suhteellinen kasvu on loogista seurausta pitkään jatkuneesta muuttotappiosta ja tulee joka tapauksessa toteutumaan (kuva 11). Maakuntasuunnitelman väestötavoite eroaa Tilastokeskuksen ennusteesta suurempina nuorten ja työikäisten ikäluokkina. Tilastokeskuksen trendiennuste ennustaa tulevaa menneen kehityksen pohjalta. Maakuntasuunnitelman väestötavoitteessa on perusoletuksena, että eläköitymisen myötä avautuvat työpaikat sekä kasvavien toimialojen työpaikat täyttyvät hedelmällisessä iässä olevilla henkilöillä. Työpaikkojen myötä Kainuussa asuvien ei tarvitse muuttaa Kainuusta pois työn perässä. Alueen työpaikat myös houkuttelevat maakunnan ulkopuolelta Kainuuseen työikäistä väestöä. Väestötavoitteiden toteutumisen kannalta merkittävää on siis myös toisen asteen ja korkea-asteen koulutustarjonnan säilyminen ja kehittyminen Kainuussa, koska ikäluokassa vuotiaat muuttotappio maakunnasta on ollut selvästi suurinta. Toisaalta tämän ikäisiä nuoria on myös muuttanut Kainuuseen opiskelemaan, mikä on pienentänyt nettomuuttotappiota. 26
27 Maakuntasuunnitelma 2035 Kainuun väestö ikäryhmittäin v ja Tilastokeskuksen trendiennusteen (TK 2035) ja maakuntasuunnitelma 2035:n alustavan väestöennusteen (MKS 2035) mukaisesti Kainuussa 2011 ja TK 2011 TK 2035 MKS Kuva 11. Kainuun väestö ikäryhmittäin vuonna 2011 (TK 2011) sekä Kainuun ennakoitu väestö vuonna 2035 Tilastokeskuksen trendiennusteen (TK 2035) ja maakuntasuunnitelma 2035 väestötavoitteen (MKS 2035) mukaan. Seuraavaan taulukkoon (2) on konkretisoitu väestön lisäksi muut keskeiset määrälliset indikaattorit ja niiden tavoitearvot viisivuotisjaksoina vuoteen 2035: Väestö lisääntyy noin 2000 henkilöllä, muuttotase paranee, tasapainottuu ja kääntyy positiiviseksi sekä ikärakenne tervehtyy. Työvoiman määrä vähenee hieman ohjelman alkujaksolla, mutta alkaa jälleen kasvaa vuoteen 2035, työttömyys vähenee merkittävästi, työllisyysaste nousee reilusti ja työpaikat lisääntyvät reilusti. Nuorisotyöttömyydestä päästään eroon. Työllisyystavoitteiden toteutumiseen liittyy keskeisesti se, että työvoiman kysynnän ja tarjonnan kohtaanto paranevat, työttömyysjaksot lyhenevät ja rekrytointiongelmat vähenevät. Taloudellinen huoltosuhde paranee ja alueen arvonlisäys kasvaa. Koulutusasteessa ja hyvinvointia mittaavissa indikaattoreissa saavutetaan koko maan keskiarvotasoa. 27
28 Maakuntasuunnitelma 2035 TOTEUTUNUT KEHITYS TAVOITELTAVA KEHITYS MAAKUNNAN KEHITYKSEN MITTARIT Väkiluku (henkeä) Muuttotase (henkeä) Työvoima (henkeä) Työpaikat (2011) Työttömyysaste (%) 22,2 19,4 14,8 14,8 11,5 7,2 4,3 2,1 5,2 Nuorisotyöttömyys (osuus kaikista työttömistä, %) 1 12,8 12,4 12,8 11, Pitkäaikaistyöttömyys (osuus kaikista työttömistä, %) 2 20,5 20,0 15,3 19, Työllisyysaste (työlliset v:sta, %) ,6 69,7 74,2 77,7 77,2 Taloudellinen huoltosuhde 1,85 1,83 1,68 1,67 1,59 1,50 1,45 1,39 1,36 Arvonlisäys (ph) Meuro (v hintoihin) BKT/asukas, indeksi, koko maa =100 63,6 65,7 70, Vienti (milj eur) Viennin osuus liikevaihdon määrästä (teollisuus, %) 58, Koulutusaste: tutkinnon suorittaneiden osuus 55,7 59,7 64,3 66,1 67 Saavutetaan koko maan keskiarvotaso Koulutusaste: korkea-asteen tutkinnon suorittaneiden osuus 17,4 19,1 21,3 21,8 22 Saavutetaan koko maan keskiarvotaso Peruskoulun jälkeistä tutkintoa vailla olevat v:sta (%) 14,6 13,1 12,4 11, Koettu hyvinvointi/ Elämänlaatunsa keskimäärin hyväksi tuntevien osuus (%) (THL) 3 (2009) 50 (2013) 54,8 Saavutetaan koko maan keskiarvotaso Kansantauti-indeksi (Kela) 4, koko maa= ,5 130,3 130,3 129,3 128 Saavutetaan koko maan keskiarvotaso Sairastavuusindeksi (Kela) 5, koko maa= ,7 118,7 120,0 122,3 121 Saavutetaan koko maan keskiarvotaso Vähintään 3hlö työllistävät, 10% kasvaneet yritykset (vv/kpl) / / / / / / / /151 Taulukko 2 9. Hyvinvoinnin ja elinvoiman toteutumisen edellytyksinä olevien osatavoitteiden toteutumista kuvaavat indikaattorit (taulukko voi vielä hieman muuttua; lopullinen versio jaetaan valtuuston kokouksessa, lähteet: ks. alaviite). Seuraavaan kuvaan on koottu strategiaosion tavoitetilat osa-alueittain pilveksi, jonka yllä on yläpilvenä visio ja päätavoite. Ideana on, että maakuntasuunnitelman pitkän aikavälin tavoitteet suuntaavat kaikkia maakunnan kehittämistoimia, ikään kuin laajana, väljänä hahmotelmana tietoisuusstrategiana. Tässä luvussa määritellyt kehittämisteemat tarkennetaan painopisteiksi, analysoidaan ja niistä vedetään lyhyemmän aikajänteen tavoitepolut ja kehittämiskeinot varsinaisessa ohjelma-osiossa, seuraavassa luvussa. 9 Taulukon 2 lähteet: 1) Työ ja elinkeinoministeriö / Kuntaliitto, Nuorisotyöttömyys eli työttömät alle 25-vuotiaat työnhakijat 2) Työ ja elinkeinoministeriö / Kuntaliitto, Pitkäaikaistyöttömät, yhtäjaksoisesti työttömänä vähintään 12 kuukautta olleet työnhakijat. 3) Kaikkonen R, Murto J, Pentala O, Koskela T, Virtala E, Härkänen T, Koskenniemi T, Ahonen J, Vartiainen E & Koskinen S. Alueellisen terveys- ja hyvinvointitutkimuksen perustulokset Verkkojulkaisu: ) Tilastokeskus, Kela; Kansantauti-indeksissä tarkastellaan seitsemää suurinta erityiskorvattavaa lääkehoitoon oikeuttavaa sairautta (astma, diabetes, nivelreuma, psykoosit, sepelvaltimotaudit, sydämen vajaatoiminta ja verenpainetauti). 5) Tilastokeskus, Kela; Ikävakioitu indeksi, perustuu kolmeen muuttujaan; kuolleisuuteen, työkyvyttömyyseläkkeellä olevien osuuteen työikäisistä ja erityiskorvattaviin lääkkeisiin oikeutettujen osuuteen väestöstä. 28
29 Maakuntasuunnitelma 2035 Kuva 12. Strategiapilvi: Ylimpänä (yläpilvenä) visio ja päätavoite; varsinaisina tavoitetiloina pitkän aikavälin tavoitteet; pilven alla strategiset valinnat, lyhyemmän aikajänteen kehittämisteemat sekä kehittämistyötä ja valintoja ohjaavat arvot ja kaikkia painopisteitä läpileikkaavat teemat. 29
30 Läpikäyvät teemat Maakuntaohjelma Kainuun kehittämisen strategiset valinnat Strategisia tavoitteita (luku 2) on linjattu maakunnan kehittämistarpeiden pohjalta (luku 1), huomioiden erityisesti yleiset kehitystrendit, aiempien ohjelmien arvioinnit ja Kainuulle laaditut skenaariot. Kainuu-ohjelman tässä osiossa tarkastellaan keinoja, joilla määriteltyjä maakunnan pitkän aikavälin (2035) strategisia tavoitteita (maakuntasuunnitelma) kohti edetään. Kehittämistoimenpiteitä vuosille (maakuntaohjelma) voidaan pitää strategisina valintoina tai kehittämisen painopisteinä, joille on vielä täsmällisemmin määritelty yleistavoitteita / tavoitetiloja (laajoja yhteisiä tavoitteita), joista on edelleen johdettu erityistavoitteita (täsmällisiä kohderyhmätavoitteita) ja varsinaisia strategisia toimenpiteitä vuosille Näin tiivistetään maakuntasuunnitelman ja maakuntaohjelman yhteyttä pitkän aikavälin tavoitteista konkreettiseen toteutukseen ja seurantaan. Tavoitteet toteutuvat kehittämistoiminnan (erityisesti TOPSU:n kautta ohjattavan hanketoiminnan), edunvalvonnan ja eri organisaatioissa tehtävän kehittämistoiminnan kautta. Maakuntaohjelman toimenpiteitä toteutetaan koko maakunnan alueella, mutta eri painopisteet ja strategiset toimenpiteet painottuvat alueellisten erityispiirteiden, tarpeiden ja kehittymisedellytysten mukaan. Tässä luvussa otetaan mahdollisimman konkreettisesti huomioon myös arvot ja läpileikkaavat teemat suhteessa strategisiin tavoitteisiin ja keinovalikoimaan. Strategiaa täsmennettäessä otetaan huomioon seuraavat näkökulmat, jotka käyvät läpi koko Kainuun kehittämisen: osaaminen, kestävä kehitys, tasa-arvo ja yhdenvertaisuus, kansainvälisyys, kulttuuri ja kainutlaatuisuus. Digitaalisuus, erityisesti maaseutu 10 ja kolmas sektori ovat myös teemoja, jotka on otettu huomioon eri painopisteillä, erityisesti yhdenvertaisuutta tarkasteltaessa. HYVINVOIVA JA ELINVOIMAINEN KAINUU pehmeä painopiste puolikova painopiste 3. Hyvinvoiva Kainuu kova painopiste 1. Elinvoimainen ja uudistuva elinkeinoelämä 2. Sujuvan arjen ja toimivien palvelujen sekä yhteyksien luonnonläheinen ympäristö 1. Työllisyys ja toimeentulo 2. Terveys ja toimintakyky 3. Osallisuus ja yhteisöllisyys 4. Kainuu-kuva PEILI 1. Uudet ja uusiutuvat työpaikat sekä yritykset 2. Osaaminen ja käytännönläheinen innovaatiotoiminta 3. Osaavan työvoiman saatavuus Kärkialoina: Matkailu ja palvelut Teknologia-alat Biotalous Kestävä kaivannaistoiminta 1. Saavutettavuus 2. Elinvoimaa tukeva, kestävä alue- ja yhdyskuntarakenne 3. Yhteistyö ja uudistumiskyky Osaaminen Kestävä kehitys Tasa-arvo ja yhdenvertaisuus Kansainvälisyys Kulttuuri ja kainutlaatuisuus Digitaalisuus Maaseutu Kolmas sektori ARVOT (ohjaavat valintoja) uudistuminen ja luovuus; kehitysmyönteisyys ja rohkeus positiivisuus ja kannustavuus sekä suvaitsevaisuus työn ja yrittäjyyden arvostus Kuva 13. Kainuu-ohjelman kokonaisuus. 10 Maaseudun kehittämisestä tuetaan erillisellä Manner-Suomen maaseudun kehittämisohjelmalla
Maakuntahallitus 26.5.2014, Erillisliite 1, asia 8 Maakuntavaltuusto 16.6.2014; asia nro: 6 KAINUU-OHJELMA Hyvinvoiva ja elinvoimainen Kainuu Maakuntasuunnitelma 2035 / Maakuntaohjelma 2014 2017 Taittamaton
KAINUU-OHJELMA Hyvinvoiva ja elinvoimainen Kainuu Maakuntasuunnitelma 2035 / Maakuntaohjelma 2014 2017 Luonnos lausuntokierrokselle 14.4.2014 1 Sisällys 1 Kainuu-ohjelman lähtökohdat ja perustehtävä...
KAINUU OHJELMA Hyvinvoiva ja elinvoimainen Kainuu Maakuntasuunnitelma 2035 / Maakuntaohjelma 2014 2017
KAINUU OHJELMA Hyvinvoiva ja elinvoimainen Kainuu Maakuntasuunnitelma 2035 / Maakuntaohjelma 2014 2017 KAINUUN LIITTO 2014 A:3 Sisällys Esipuhe... 3 Tiivistelmä... 4 1 KAINUU OHJELMAN LÄHTÖKOHDAT... 6
KAINUU-OHJELMA Hyvinvoiva ja elinvoimainen Kainuu. Maakuntasuunnitelma 2035 Maakuntaohjelma 2014 2017 A:3
KAINUU-OHJELMA Hyvinvoiva ja elinvoimainen Kainuu Maakuntasuunnitelma 2035 Maakuntaohjelma 2014 2017 A:3 KAINUU-OHJELMA Hyvinvoiva ja elinvoimainen Kainuu Maakuntasuunnitelma 2035 Maakuntaohjelma 2014
Strategia on sitä, että tähdätään 2035 / 2017 24.6.2014 HK
Strategia on sitä, että tähdätään ensin 2035 / 2017 TAUSTAA 2000-luvulla paradigman muutos: hajautetun hyvinvointivaltion kehittämisestä hajautettuun kilpailuvaltioon ja kohti metropolivaltiota Lähde:
Kainuu-ohjelma. Luonnos 3.4.2014
1 Tausta: Maakuntavaltuusto 2.12.2013; MV 32, Maakuntavaltuusto merkitsi asian (Kainuun maakuntastrategia 2035) tiedoksi (tekstiä täydennetty 19.2.2014). HK, 3.4.2014 Kainuu-ohjelma Luonnos 3.4.2014 Sisällys